Auditor's report — ADVANC, period 2023 (audited, opinion: unqualified)
Auditor firm: KPMG
Signing partner: (ศักดา เกาทัณฑ์ทอง)
Signed: 2024-02-06

บริษัท แอดวานซ์ อินโฟร์ เซอร์วิส จำกัด (มหาชน) และบริษัทย่อย

งบการเงินสำหรับปีสิ้นสุดวันที่ 31 ธันวาคม 2566

และ

รายงานของผู้สอบบัญชีรับอนุญาต

# รายงานของผู้สอบบัญชีรับอนุญาต

เสนอ ผู้ถือหุ้นบริษัท แอดวานซ์ อินโฟร์ เซอร์วิส จำกัด (มหาชน)

ความเห็น

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท แอดวานซ์ อินโฟร์ เซอร์วิส จำกัด (มหาชน) และบริษัทย่อย (กลุ่มบริษัท) และของเฉพาะบริษัท แอดวานซ์ อินโฟร์ เซอร์วิส จำกัด (มหาชน) (บริษัท) ตามลำดับ 
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2566 
งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2566 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรค
ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามประมวลจรรยาบรรณของผู้ประกอบวิชาชีพบัญชี รวมถึง มาตรฐานเรื่องความเป็นอิสระ ที่กำหนดโดยสภาวิชาชีพบัญชี (ประมวลจรรยาบรรณของผู้ประกอบวิชาชีพบัญชี)
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตาม
ความรับผิดชอบด้านจรรยาบรรณอื่น ๆ ตามประมวลจรรยาบรรณของผู้ประกอบวิชาชีพบัญชี ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุข้อ 4 ในระหว่างปีสิ้นสุดวันที่ 31 ธันวาคม 2566 กลุ่มบริษัทได้เข้าซื้อบริษัท ทริปเปิลที บรอดแบนด์ จำกัด (มหาชน) โดย ณ วันที่รายงาน การประเมินราคาของสินทรัพย์ที่ได้มาที่ระบุได้และหนี้สินที่รับมายังไม่เสร็จสมบูรณ์ ดังนั้น มูลค่ายุติธรรมที่รับรู้และการปันส่วนของราคาซื้อเป็นมูลค่าที่ประมาณการและอาจมีการปรับปรุง ทั้งนี้ความเห็นของข้าพเจ้าไม่ได้เปลี่ยนแปลงไปเนื่องจากเรื่องนี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึง
งบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านข้อมูลอื่นตามที่ระบุข้างต้นเมื่อจัดทำแล้ว และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับผู้มีหน้าที่ในการกำกับดูแลและขอให้ทำการแก้ไข

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ  ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยง
ผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและ
งบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระและการดำเนินการเพื่อขจัดอุปสรรคหรือมาตรการป้องกันของข้าพเจ้า

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ  ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะ
การกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(ศักดา เกาทัณฑ์ทอง)

ผู้สอบบัญชีรับอนุญาต

เลขทะเบียน 4628

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

6 กุมภาพันธ์ 2567

| การรับรู้รายได้ | การรับรู้รายได้ |

| อ้างถึงหมายเหตุข้อ 3(ด) และ 24 ของงบการเงินรวมและงบการเงินเฉพาะกิจการ | อ้างถึงหมายเหตุข้อ 3(ด) และ 24 ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| รายได้จากการดำเนินงานหลักของกลุ่มบริษัท ได้แก่ บริการมือถือ ข้อมูล และอินเทอร์เน็ตและการขายอุปกรณ์ ซึ่งมีความเสี่ยงเกี่ยวกับความถูกต้องและความมีตัวตนในการรับรู้รายได้เนื่องจากความซับซ้อนของระบบเทคโนโลยีสารสนเทศและผลกระทบจากการเปลี่ยนแปลงเงื่อนไขของราคารวมทั้งมาตรฐานการบัญชีที่เกี่ยวข้องกับการรับรู้รายได้ของกลุ่มบริษัทมีความซับซ้อน  ข้าพเจ้าจึงเห็นว่า การบัญชีที่เกี่ยวข้องกับความถูกต้องและความมีตัวตนในการรับรู้รายได้ เป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  ประเมินระบบเทคโนโลยีสารสนเทศที่เกี่ยวข้อง และการออกแบบการควบคุมรวมถึงทดสอบประสิทธิภาพของการควบคุมอัตโนมัติของการถ่ายโอนข้อมูลระหว่างระบบเทคโนโลยีสารสนเทศที่เกี่ยวข้อง การประเมินและการเรียกเก็บเงินรายได้ และการบันทึกรายการในบัญชีแยกประเภททั่วไป ประเมินการควบคุมกระบวนการในการอนุมัติการเปลี่ยนแปลงอัตราค่าบริการ การเริ่มต้นของแผนงานใหม่ และการนำเข้าข้อมูลนั้นในระบบเรียกเก็บเงิน รวมถึงทดสอบการควบคุมการเข้าถึงและการควบคุมการจัดการการเปลี่ยนแปลงของระบบดังกล่าว เลือกรายการเพื่อตรวจสอบความถูกต้องของ ใบแจ้งหนี้ของลูกค้าและตรวจสอบตัวอย่างการ ลดยอดและการให้ส่วนลดในระบบเรียกเก็บเงิน รวมถึงตรวจสอบตัวอย่างการรับชำระเงินกลับไปยังใบแจ้งหนี้ของลูกค้า |



| การรับรู้รายได้ (ต่อ) |  |

| อ้างถึงหมายเหตุข้อ 3(ด) และ 24 ของงบการเงินรวมและงบการเงินเฉพาะกิจการ | อ้างถึงหมายเหตุข้อ 3(ด) และ 24 ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

|  | ตรวจสอบการกระทบยอดที่สำคัญโดยผู้บริหารจากระบบทางธุรกิจที่เกี่ยวข้องไปยังระบบเรียกเก็บเงินและบัญชีแยกประเภท เพื่อประเมินความถูกต้องและครบถ้วนของรายได้  ตรวจสอบหลักฐานการบันทึกบัญชีที่จัดทำขึ้นด้วยมือและบันทึกเข้าบัญชีรายได้ เพื่อระบุรายการที่ผิดปกติ สอบทานข้อสมมติฐานและการประมาณการที่สำคัญของผู้บริหารที่ใช้ในการบันทึกรายได้ที่เกิดขึ้นในระหว่างปี แต่ยังไม่มีการออกใบแจ้งหนี้  ประเมินความเหมาะสมในการรับรู้รายได้สำหรับสินค้าและบริการ ที่กลุ่มบริษัทได้นำเสนอตามมาตรฐานรายงานทางการเงิน ฉบับที่ 15 เรื่อง "รายได้จากสัญญาที่ทำกับลูกค้า" รวมถึง ประเมินความเหมาะสมของราคาซื้อขายและการปันส่วนราคาของรายการให้กับภาระที่ต้องปฏิบัติตามเกณฑ์ราคาขายแบบเอกเทศ |



| ข้อพิพาททางการค้าและคดีความที่สำคัญ | ข้อพิพาททางการค้าและคดีความที่สำคัญ |

| อ้างถึงหมายเหตุข้อ 3(น) และ 34 ของงบการเงินรวมและงบการเงินเฉพาะกิจการ | อ้างถึงหมายเหตุข้อ 3(น) และ 34 ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทมีข้อพิพาททางการค้าและคดีความที่ถูกฟ้องร้อง ซึ่งกลุ่มบริษัทอาจประสบกับผลเสียหายอย่างมีสาระสำคัญอันมาจากผลที่ไม่พึงประสงค์ของข้อพิพาทดังกล่าว  ฝ่ายบริหารต้องใช้ดุลยพินิจที่สำคัญในการประเมินความน่าจะเป็นของผลลัพธ์ในแต่ละเรื่อง ว่าอยู่ในระดับที่ไม่น่าจะเป็นไปได้, เป็นไปได้ หรือ มีความเป็นไปได้ค่อนข้างแน่ว่าจะเกิดขึ้น รวมถึงพิจารณาหนี้สินที่อาจจะเกิดขึ้นที่ต้องเปิดเผยข้อมูล เมื่อความเสี่ยงอยู่ในระดับที่มีความเป็นไปได้ค่อนข้างแน่ ผู้บริหารต้องประเมินการตั้งประมาณการจากผลกระทบของการสูญเสียทรัพยากรที่มีประโยชน์เชิงเศรษฐกิจของรายการข้อพิพาททางการค้าและคดีความที่สำคัญ ข้าพเจ้าจึงเห็นว่าเรื่องดังกล่าวเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  สอบถามผู้บริหาร รวมถึงฝ่ายกฎหมายของกลุ่มบริษัทเกี่ยวกับวิธีการรวบรวมและติดตามคดีความและ ข้อพิพาททั้งหมด สอบทานบัญชีค่าใช้จ่ายเกี่ยวกับบริการทางกฎหมาย สอบทานรายงานการประชุมของฝ่ายบริหารซึ่งเป็นผู้ติดตามเกี่ยวกับข้อพิพาททางการค้าและคดีความ ที่สำคัญและเอกสารที่โต้ตอบระหว่างผู้บริหารกับ ที่ปรึกษากฎหมายภายนอกของกิจการ สอบถามกับฝ่ายกฎหมายและที่ปรึกษากฎหมายภายนอกของกิจการเกี่ยวกับความคืบหน้าของการฟ้องร้องและ ข้อพิพาทและความเห็นเกี่ยวกับความเป็นไปได้ของผลลัพธ์ เปรียบเทียบความเห็นของฝ่ายกฎหมายและที่ปรึกษา ทางกฎหมายภายนอกถึงความเป็นไปได้ถึงผลของ คดีความฟ้องร้อง เพื่อพิจารณาการตั้งประมาณการหนี้สิน หรือการเปิดเผยข้อมูลสำหรับหนี้สินที่อาจเกิดขึ้น ขอให้ผู้บริหารให้หนังสือรับรองว่าผลกระทบของทุกคดีความและการฟ้องร้องเท่าที่ทราบทั้งหมดทั้งที่เกิดขึ้นแล้วหรือที่คาดว่าจะเกิดขึ้นซึ่งควรนำมาพิจารณาใน ขณะจัดทำงบการเงินได้ถูกเปิดเผยต่อข้าพเจ้า พิจารณาความเพียงพอของการเปิดเผยข้อมูลของ กลุ่มบริษัทตามมาตรฐานการรายงานทางการเงิน |



| การซื้อบริษัทย่อย | การซื้อบริษัทย่อย |

| อ้างถึงหมายเหตุ 3(ก) และ 4 ของงบการเงินรวม | อ้างถึงหมายเหตุ 3(ก) และ 4 ของงบการเงินรวม |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| ในระหว่างปี 2566 กลุ่มบริษัทได้มาซึ่งส่วนได้เสียที่มีอำนาจควบคุมในบริษัท ทริปเปิลที บรอดแบนด์ จำกัด (มหาชน) ซึ่งดำเนินธุรกิจให้บริการสื่อสารด้านเสียงและข้อมูลบรอดแบนด์อินเทอร์เน็ต กลุ่มบริษัทรับรู้สินทรัพย์ที่ได้มาและหนี้สินที่รับมาจากรายการดังกล่าวตามมูลค่ายุติธรรม  การบัญชีสำหรับการรวมธุรกิจมีความซับซ้อนและเกี่ยวข้องกับการใช้ดุลยพินิจเนื่องจากการประเมินมูลค่ายุติธรรมของสินทรัพย์ที่ได้มาและหนี้สินที่รับมา ผู้บริหารและผู้เชี่ยวชาญของผู้บริหารประมาณมูลค่ายุติธรรมของสินทรัพย์ที่ได้มาและหนี้สินที่รับมา จากข้อสมมติที่มีความไม่แน่นอนและต้องใช้ดุลยพินิจ  มูลค่ายุติธรรมของสินทรัพย์สุทธิที่รับรู้รวมถึงการปันส่วนของราคาซื้อเป็นมูลค่าที่ประมาณการโดยผู้บริหารของกลุ่มบริษัทและอาจมีการปรับปรุง  ข้าพเจ้าพิจารณาว่าเรื่องดังกล่าวเป็นเรื่องสำคัญในการตรวจสอบเนื่องจากความมีสาระสำคัญของรายการและเกี่ยวข้องกับการใช้ดุลยพินิจที่สำคัญ | วิธีการตรวจสอบของข้าพเจ้าในเรื่องดังกล่าว รวมถึง  สอบถามผู้บริหารและทำความเข้าใจกระบวนการการกำหนดมูลค่ายุติธรรมของสินทรัพย์ที่ได้มาและหนี้สินที่รับมา อ่านสัญญาซื้อขายหุ้นและตรวจกับเอกสารหลักฐานการชำระเงินค่าหุ้นและเอกสารอื่นๆ ที่สนับสนุนการซื้อกิจการ ประเมินความรู้ความสามารถและความเป็นอิสระของผู้เชี่ยวชาญของผู้บริหาร  ใช้ผู้เชี่ยวชาญของเคพีเอ็มจีในการประเมินความเหมาะสมของวิธีการประเมินมูลค่าและข้อสมมติสำคัญที่ใช้ในการประเมินมูลค่า และเปรียบเทียบอัตราคิดลดและอัตราการเติบโตที่ใช้กับข้อมูลตลาดภายนอก ประเมินความสมเหตุสมผลของข้อสมมติสำคัญที่ผู้บริหารใช้ในการคาดการณ์ พิจารณาความเพียงพอของการเปิดเผยข้อมูลตามมาตรฐานการรายงานทางการเงิน |